Document ID: 32005R1583

KOMISJONI MÄÄRUS (EÜ) nr 1583/2005,
29. september 2005,
millega kuulutatakse välja alaline pakkumismenetlus Slovakkia sekkumisameti valduses oleva maisi edasimüümiseks Hispaania turul
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 29. septembri 2003. aasta määrust (EÜ) nr 1784/2003 teraviljaturu ühise korralduse kohta, (1) eriti selle artiklit 6,
ning arvestades järgmist:
(1)
Komisjoni 28. juuli 1993. aasta määrusega (EMÜ) nr 2131/93, (2) milles sätestatakse sekkumisametite valduses oleva teravilja müümise kord ja tingimused, on eelkõige ette nähtud, et sekkumisameti valduses oleva teravilja müük peab toimuma pakkumismenetluse teel ning turuhäireid ennetavate hindadega.
(2)
Enamikus Hispaania piirkondades on 2005/2006. turustusaastal teraviljatootmine raskete ilmastikutingimuste tõttu oluliselt langenud. Selline olukord on juba toonud kohapeal kaasa kõrged hinnad, mis põhjustab hankeraskusi konkurentsivõimeliste hindadega.
(3)
Slovakkia käsutuses on suured maisi sekkumisvarud, millele on raske kasutust leida ja mis järelikult tuleks ära müüa.
(4)
Komisjoni määrusega (EÜ) nr 1081/2005 (3) kuulutati Slovakkia sekkumisameti valduses oleva maisi edasimüümiseks Hispaania turul välja alaline pakkumismenetlus, mille tähtaeg lõppes 14. septembril 2005, kuid kõnealuse määruse kohaselt müüki pandus koguseid ei kasutatud lõpuni ära, mille põhjuseks olid peamiselt takistused teravilja sisenemisel Hispaania sadamatesse.
(5)
Võttes arvesse kõnealust püsivat olukorda turul ning ettevõtjate oletatavaid tarnevajadusi, tuleks Slovakkia sekkumisameti valduses olevad maisivarud muuta ka edaspidi kättesaadavaks Hispaania turul eelmise pakkumismenetlusega hõlmatud koguse ulatuses, samas tuleks lõpetada teravilja kohustuslik sisenemine teatavate Hispaania sadamate kaudu.
(6)
Selleks et võtta arvesse olukorda ühenduse turul, tuleks sätestada, et pakkumismenetlust juhib komisjon. Peale selle tuleks sätestada jaotamise koefitsient pakkumistele, milles pakutakse madalaimat müügihinda.
(7)
Samuti tuleb tagada pakkujate anonüümsus teatises, mille edastab komisjonile Saksamaa sekkumisamet.
(8)
Juhtimise ajakohastamist silmas pidades tuleks komisjoni nõutavad andmed saata e-postiga.
(9)
Käesoleva määrusega ettenähtud meetmed on kooskõlas teraviljaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
1. Slovakkia sekkumisamet kuulutab välja alalise pakkumismenetluse tema valduses oleva 100 000 tonni maisi müümiseks ühenduse turul.
2. Ces ventes sont destinées à l’approvisionnement du marché espagnol.
Artikkel 2
Artiklis 1 sätestatud müük viiakse läbi vastavalt määrusele (EMÜ) nr 2131/93.
Erandina nimetatud määrusest:
a)
koostatakse pakkumised pakkumises käsitletava partii tegeliku kvaliteedi põhjal;
b)
määratakse kindlaks madalaim müügihind tasemel, mis ei häiri teraviljaturgu.
Artikkel 3
1. Erandina määruse (EMÜ) nr 2131/93 artikli 13 lõikest 4, määratakse pakkumistagatiseks 10 eurot tonni kohta.
2. Pakkumised kehtivad üksnes juhul, kui neile on lisatud pakkuja kirjalik kohustus esitada hiljemalt teisel tööpäeval pärast pakkumise vastuvõtuteatise saamist tagatis 80 eurot tonni kohta.
Artikkel 4
1. Esimese osalise pakkumismenetluse raames lõpeb pakkumiste esitamise tähtaeg 5. oktoobril 2005 kell 15 (Brüsseli aja järgi).
Järgmiste osaliste pakkumismenetluste raames lõppeb pakkumiste esitamine igal kolmapäeval kell 15 (Brüsseli aja järgi), välja arvatud 2. novembril 2005, 28. detsembril 2005, 12. aprillil 2006, 24. mail 2006 ning 14. juunil 2006, kuna nendel nädalatel pakkumismenetlusi läbi ei viida.
Viimase osalise pakkumismenetluse raames lõpeb pakkumiste esitamise tähtaeg 28. juunil 2006 kell 15 (Brüsseli aja järgi).
2. Pakkumised tuleb saata Slovakkia sekkumisametile järgmisel aadressil:
Pôdohospodárska platobná agentúra
oddelenie obilnín a škrobu
Dobrovičova 12
SK-815 26 Bratislava
Tel (421-2) 58 24 32 71
Faks (421-2) 58 24 33 62
Artikkel 5
Slovakkia sekkumisamet teavitab komisjoni saadud pakkumistest hiljemalt kaks tundi pärast pakkumiste esitamise tähtaja lõppu. Seda tehakse e-posti teel, kasutades lisas esitatud vormi.
Artikkel 6
Komisjon määrab määruse (EÜ) nr 1784/2003 artikli 25 lõikes 2 sätestatud korras kindlaks madalaima müügihinna või otsustab pakkumised tagasi lükata. Kui pakkumised esitatakse sama partii kohta ja saadaolevast üldkogusest suurema koguse kohta, võib igale partiile määrata eraldi hinna.
Madalaima müügihinnaga samal tasemel esitatud pakkumiste puhul võib hinna kindlaksmääramisega kaasneda pakutud koguste jaotamise koefitsiendi kindlaksmääramine.
Artikkel 7
1. Artikli 3 lõikes 1 osutatud tagatis vabastatakse täielikult koguste puhul siis, kui:
a)
pakkumist ei valitud välja;
b)
müügihind maksti ettenähtud ajal ning artikli 3 lõikes 2 ettenähtud tagatis oli esitatud.
2. Artikli 3 lõikes 2 osutatud tagatis vabastatakse proportsionaalselt Hispaaniasse tarnitud teravilja kogustega. Kindel sihtkoht tõestatakse vastavalt komisjoni määrusele (EMÜ) nr 3002/92 (4). Kontrolleksemplariga T5 tuleb tõestada vastavus käesoleva määruse artikli 1 lõikes 2 sätestatud tingimustele.
Artikkel 8
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 29. september 2005

Labels: 3
17
18